Ühendused ise tunnistavad, et pahatihti jääb rohkem kui praktilistest tegevustest või ka rahast vajaka oskustest ning ekspertnõuannetest. Näiteks Evelyn Valtin Eesti Loomakaitse Seltsist ütles alles möödunud nädalal, et puudust tuntakse kõige rohkem turundus- ning kommunikatsioonialasest know-how'st, mida suuremate kampaaniate ajal hädasti vaja läheks. Valtin tõdes, et ka ühendused ise võiksid aktiivsemalt abipakkujate käest küsida, mida neil endal reaalselt vaja läheb. Tänaseks ongi olukord selline, et üks aidata soovinud firma pakub Loomakaitse Seltsile meediakoolituse.